****

**MINISTERUL FINANȚELOR**

**Agenția Națională de Administrare Fiscală**

**Direcția generală executări slite cazuri speciale**

**Referat**

privind aprobarea emiterii ordinului președintelui Agenției Naționale de Administrare Fiscală în conformitate cu prevederile art. 2 lit. a) din Ordonanța Guvernului nr. 14/2007 pentru reglementarea modului și condițiilor de valorificare a bunurilor intrate, potrivit legii, în proprietatea privată a statului, republicată, cu modificările și completările ulterioare

1. **Situaţia actuală:**

În conformitate cu prevederile cu prevederile art. 2 lit a) din Ordonanța Guvernului nr. 14/2007 pentru reglementarea modului și condițiilor de valorificare a bunurilor intrate, potrivit legii, în proprietatea privată a statului, republicată, cu modificările și completările ulterioare**,**

*“În înțelesul prezentei ordonanțe, termenii și expresiile de mai jos au următoarele semnificații:a) organe de valorificare - unitățile subordonate Agenției Naționale de Administrare Fiscală, stabilite prin ordin al președintelui Agenției Naționale de Administrare Fiscală publicat în Monitorul Oficial al României, Partea I, pentru bunurile intrate în proprietatea privată a statului aflate pe teritoriul României, precum și structurile de specialitate cu atribuții în acest sens din cadrul Ministerului Afacerilor Externe, pentru bunurile intrate în proprietatea privată a statului, care nu se află pe teritoriul României.”*

1. **Fundamentarea solicitării**:

Având în vedere că, potrivit Hotărârii Guvernului nr. 565/2024 pentru modificarea și completarea Hotărârii Guvernului nr. 520/2013 privind organizarea și funcționarea Agenției Naționale de Administrare Fiscală, cu modificările și completările ulterioare, activitatea operativă de valorificare a bunurilor intrate, potrivit legii, în proprietatea privată a statului a fost reorganizată prin preluarea de la nivelul Direcției generale executări silite cazuri speciale la nivelul direcțiilor generale regionale ale finanțelor publice,și ținând cont de structura organizatorică a direcțiilor generale regionale ale finanțelor publice stabilite prin Ordinul nr. 1099/11.06.2024 și Ordinul nr. 1100/11.06.2024 al președintelui Agenției Naționale de Administrare Fiscală, pentru conformarea la dispozițiile art. 2 lit. a) din Ordonanța Guvernului nr. 14/2007 pentru reglementarea modului și condițiilor de valorificare a bunurilor intrate, potrivit legii, în proprietatea privată a statului, republicată, cu modificările și completările ulterioare, este necesar emiterii ordinului care să stabilească organele de valorificare și arondarea teritorială a deținătorilor de bunuri intrate, potrivit legii, în proprietatea privată a statului, din punct de vedere al organului de valorificare competent a le prelua.

În prezent, este în vigoare Ordinul preşedintelui Agenţiei Naţionale de Administrare Fiscală nr. 1080/2019 pentru stabilirea competenţei privind preluarea şi valorificarea bunurilor intrate în proprietatea privată a statului, a modului de constituire a comisiilor privind activitatea de valorificare, precum şi a unor măsuri privind preluarea activităţii de valorificare a bunurilor intrate în proprietatea privată a statului în materie civilă, publicat în Monitorul Oficial al României, Partea I, nr. 312 din 22 aprilie 2016, cu modificările și completările ulterioare, ordin care conține prevederi ce se raportează la forma de organizare a activității operative de valorificare a bunurilor intrate, potrivit legii, în proprietatea privată a statului la nivelul Direcției generale executări silite cazuri speciale.

Ținând cont de modificările competențelor de valorificare a bunurilor prevăzute de forma în vigoare a Hotărârii Guvernului nr. 520/2013, este necesară abrogarea Ordinului preşedintelui Agenţiei Naţionale de Administrare Fiscală nr. 1080/2019 pentru stabilirea competenţei privind preluarea şi valorificarea bunurilor intrate în proprietatea privată a statului, a modului de constituire a comisiilor privind activitatea de valorificare, precum şi a unor măsuri privind preluarea activităţii de valorificare a bunurilor intrate în proprietatea privată a statului în materie civilă

1. **Formă proiect O.P.A.N.A.F.:**

Faţă de cele de mai sus propunem aprobarea emiterii ordinului președintelui Agenției Naționale de Administrare Fiscală pentru stabilirea competenţei privind preluarea şi valorificarea bunurilor intrate, potrivit legii, în proprietatea privată a statului, precum şi a structurilor abilitate cu ducerea la îndeplinire a procedurilor de valorificare a acestora în condițiile art. 2 lit. a) din Ordonanța Guvernului nr. 14/2007 pentru reglementarea modului și condițiilor de valorificare a bunurilor intrate, potrivit legii, în proprietatea privată a statului, republicată, cu modificările și completările ulterioare, ordin care conține și prevederea privind abrogarea Ordinului preşedintelui Agenţiei Naţionale de Administrare Fiscală nr. 1080/2019 pentru stabilirea competenţei privind preluarea şi valorificarea bunurilor intrate în proprietatea privată a statului, a modului de constituire a comisiilor privind activitatea de valorificare, precum şi a unor măsuri privind preluarea activităţii de valorificare a bunurilor intrate în proprietatea privată a statului în materie civilă, publicat în Monitorul Oficial al României, Partea I, nr. 312 din 22 aprilie 2016, cu modificările și completările ulterioare.